cyanic-selkie/wikianc huggingface dataset:
ยูโรสต็อกซ์ 50
ยูโร สต็อกซ์ 50 (EURO STOXX 50) เป็นดัชนีตลาดหุ้นสำหรับหุ้นในกลุ่มประเทศยูโรโซน คิดค้นโดยสต็อกซ์ผู้ให้บริการดัชนีหลักทรัพย์ทั่วโลกโดยอยู่ในความรับผิดชอบและดูแลของบริษัทด็อยท์เชอเบอร์เซอสัญชาติเยอรมัน เป้าหมายของการคิดดัชนียูโร สต๊อกซ์ 50 คือเพื่อการบันทึกการเปลี่ยนแปลงของหุ้นบริษัทขนาดใหญ่ในภาคธุรกิจที่สำคัญในเขตยูโรโซน ประกอบไปด้วยหุ้นของ 50 บริษัทที่มีสภาพคล่องสูงสุด นอกจากนี้ สัญญาฟิวเจอร์สและออปชั่นของยูโร สต็อกซ์ 50 ยังมีสภาพคล่องสูงเป็นอันดับต้น ๆ ของยุโรปและของโลกอีกด้วย
องค์ประกอบ
ในเดือนพฤษภาคม ค.ศ. 2018 ดัชนียูโร สต็อกซ์ 50 ประกอบไปด้วยหุ้นของบริษัทดังต่อไปนี้
กีฬาลูชในโอลิมปิกเยาวชนฤดูหนาว 2020 – ประเภทชายคู่
กีฬาลูชในโอลิมปิกเยาวชนฤดูหนาว 2020 ประเภทชายคู่ เป็นการแข่งขันกีฬาลูชที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 17 มกราคม ค.ศ.2020 โดยได้จัดขึ้นที่ St. Moritz-Celerina Olympic Bobrun ซึ่งการแข่งขันกีฬาลูชครั้งนี้มีนักกีฬาเข้าร่วมแข่งขัน 20 คน จาก 10 ประเทศ
ผู้ที่ได้รับรางวัลชนะเลิศเหรียญทองคือ Moritz Jäger และ Valentin Steudteนักกีฬาจากประเทศเยอรมนี
ฟาบียู กูเว็งเตรา
ฟาบียู อาลึชังดรึ ดา ซิลวา กูเว็งเตรา (Fábio Alexandre da Silva Coentrão) เกิดเมื่อวันที่ 11 มีนาคม ค.ศ. 1988 เป็นนักฟุตบอลชาวโปรตุเกส ปัจจุบันเล่นให้กับสโมสรฟุตบอลรีอูอาวึในโปรตุเกส และฟุตบอลทีมชาติโปรตุเกส เขามักเล่นในตำแหน่งแบ็กซ้าย และสามารถเล่นในตำแหน่งปีกซ้าย ในบางครั้งเล่นในตำแหน่งกองกลางตัวกลางด้วย
อ้างอิง
1988
วอลเลย์บอลชายในโอลิมปิกฤดูร้อน 2016 รอบคัดเลือก โซนอเมริกาใต้
วอลเลย์บอลชายในโอลิมปิกรอบคัดเลือกโซนอเมริกาใต้ 2016 (2016 Men's South America Olympic Qualification Tournament) มีกำหนดจัดขึ้นในโดโมโคเซมาเรียบาร์กัส, ไมย์เกเตีย, ประเทศเวเนซุเอลา ระหว่างวันที่ 6–10 มกราคม ค.ศ. 2016 โดยผู้ชนะจะผ่านเข้าแข่งขันโอลิมปิกฤดูร้อน 2016 ส่วนทีมอันดับที่ 2 จะเข้าแข่งขันในโอลิมปิกรอบคัดเลือกระดับโลก และทีมอันดับที่ 3 จะเข้าแข่งขันในโอลิมปิกรอบคัดเลือกระดับทวีป
ทีมที่เข้าร่วม
มีทั้งหมด 4 ทีมที่ได้รับการยืนยันจะเข้าร่วมแข่งขัน
การตัดสินลำดับจากผลการแข่งขัน
สำหรับการแข่งขันรอบคัดเลือก
คริสต์ทศวรรษ 2020
คริสต์ทศวรรษ 2020 (2020s) คือคริสต์ทศวรรษปัจจุบันตามปฏิทินเกรโกเรียน เริ่มต้นเมื่อวันที่ 1 มกราคม ค.ศ. 2020 และจะสิ้นสุดลงในวันที่ 31 ธันวาคม ค.ศ. 2029
แชคิล โอนีล
แชคิล ราชอน โอนีล (Shaquille Rashaun O'Neal) (เกิด 6 มีนาคม พ.ศ. 2515 ในเมืองนวร์ก รัฐนิวเจอร์ซีย์) เป็นที่รู้จักกันดีในชื่อว่า แชค (Shaq) เป็นนักกีฬาบาสเกตบอลเอ็นบีเอที่แข็งแกร่งที่สุดคนหนึ่ง โอนีลเริ่มเล่นให้กับออร์แลนโด แมจิก ต่อมาเซ็นสัญญากับลอสแอนเจลิส เลเกอรส์ ก่อนจะถูกเทรดย้ายไปไมอามี ฮีท, ฟีนิกส์ ซันส์, คลีฟแลนด์ คาวาเลียร์ และ บอสตัน เซลติกส์ ตามลำดับ มีชื่อเสียงเรื่องตัวใหญ่ด้วยความสูง 7 ฟุต 1 นิ้ว (2.16 ม.) หนัก 340 ปอนด์ (154 กก.) และใส่รองเท้าเบอร์ 22 (ของทางสหรัฐ) มีชื่อเล่นหลายชื่อ เช่น ดีเซล (Diesel) บิ๊กอริสโตเติล (Big Aristotle) ซูเปอร์แมน (Superman) และล่าสุดเมื่อได้รับปริญญาโทบริหารธุรกิจคือ ดอกเตอร์แชค (Doctor Shaq) ซึ่งส่วนใหญ่แชคเป็นคนตั้งเอง เขาเริ่มเล่นในเอ็นบีเอตั้งแต่อายุ 20 ปี และตลอดเวลาการเล่น 13 ปี สร้างผลงานที่เยี่ยมยอดและหลายคนถือว่าเขาเป็นเซ็นเตอร์ที่ยิ่งใหญ่ที่สุดคนหนึ่งเท่าที่เคยมีมาทีเดียว
หลังจากเล่นบาสเก็ตบอลระดับมหาวิทยาลัยให้กับ LSU Tigers โอนีลถูกดราฟเข้าสู่ทีมโดย ออลันโด แมจิก ในการดราฟเข้าลีกปี 1992 เขากลายเป็นหนึ่งในเซนเตอร์ที่ดีที่สุดในลีกอย่างรวดเร็ว โดยได้รับรางวัล ผู้เล่นดาวรุ่งยอดยเยี่มประจำปี ในฤดูกาล 1992–93 และโอนีลสามารถนำทีมของเขาเข้าสู่รอบชิงชนะเลิศเอ็นบีเอได้ในปี 1995 ภายหลังจากการเล่นอาชีพเป็นระยะเวลาสี่ปีกับแมจิก โอนีลได้เซ็นสัญญาร่วมทีม แอลเอ เลเกอร์ส เขาคว้าแชมป์เอ็นบีเอได้ 3 สมัยติดต่อกันในปี 2000, 2001 และ 2002 ต่อมา ท่ามกลางความสัมพันธ์อันตึงเครียดระหว่างเขาและ โคบี ไบรอัน โอนีลได้ถูกเทรดไปร่วมทีม ไมอามี ฮีทในปี 2004 และ สามารถคว้าแชมป์สมัยที่ 4 ของเขาได้สำเร็จในปี 2006 ก่อนจะย้ายไปร่วมทีม ฟีนิกซ์ ซันส์ในฤดูกาล 2007-2008 เขาเล่นให้กับซันส์เป็นระยะเวลาหนึ่งฤดูกาลครึ่ง ก่อนจะย้ายไปร่วมทีมคลีฟแลนด์ คาวาเลียส์ในฤดูกาล 2009-2010 ในช่วงปลายของการเล่นอาชีพ โอนีลได้เล่นให้กับ บอสตัน เซลติกส์ เป็นทีมสุดท้ายก่อนจะยุติการเล่นอาชีพของตนเองที่นั่น ในวัย 39 ปี
รางวัลและความสำเร็จที่โอนีลได้รับตลอดการเล่นอาชีพ ได้แก่ รางวัลผู้เล่นทรงคุณค่า (MVP) ประจำปี 1999–2000, รางวัลผู้เล่นดาวรุ่งยอดเยี่ยม (NBA Rookie of the Year) ปี 1992–93, การติดทีมออลสตาร์ของลีก 15 สมัย, รางวัลผู้เล่นยอดเยี่ยมประจำเกมส์ออลสตาร์ 3 สมัย, รางวัลผู้เล่นทรงคุณค่า MVP ในรอบชิงชนะเลิศเอ็นบีเอสามสมัย, การติดทีมรวมผู้เล่นยอดเยี่ยมประจำฤดูกาล (All-NBA )14 สมัย และ ติดทีมผู้เล่นเกมส์รับยอดเยี่ยมประจำฤดูกาล (NBA All-Defensive) 3 สมัย เขายังเป็นหนึ่งในสามผู้เล่นที่ได้รับรางวัล NBA MVP, All-Star Game MVP และ Finals MVP ภายในปีเดียวกัน (ปี 2000) ต่อจาก วิลลิส รีด ในปี 1970 และ ไมเคิล จอร์แดน ในปี 1996 และ 1998, โอนีลยังเป็นผู้เล่นที่ทำคะแนนสูงที่สุดเป็นอันดับที่ 8 ตลอดกาลของเอ็นบีเอ 6 โอนีลได้รับเลือกให้เข้าสู่หอเกียรติยศบาสเกตบอล Naismith Memorial ในปี 2016 และ ได้รับเลือกให้เข้าสู่หอเกียรติยศของสมาคมบาสเก็ตบอลโลก (FIBA ​​Hall of Fame) ในปี 2017
รายชื่อเพย์-เพอร์-วิวของทีเอ็นเอ
รายชื่อรายการเพย์-เพอร์-วิวของทีเอ็นเอง (อังกฤษ: List of TNA pay-per-view events) หรือเป็นที่รู้จักในชื่อ ศึกใหญ่ เป็นรายชื่อรายการเพย์-เพอร์-วิวที่จัดโดยทีเอ็นเอ (TNA) ในแต่ละเดือนทีเอ็นเอจะจัดรายการดังกล่าว 1 ต่อเดือน โดยแต่ละครั้งจะมีระยะเวลา 3 ชั่วโมงและมีการแข่งขันมวยปล้ำประมาณ 7 - 8 คู่
แชคิล โอนีล
นอกเหนือจากการเป็นนักบาสเก็ตบอลแล้ว โอนีลยังได้เปิดตัวอัลบั้มเพลงแร็พจำนวน 4 อัลบั้ม โดยอัลบั้มแรกของเขาคือ "Shaq Diesel" โอนีลยังเป็นโปรดิวเซอร์เพลงอิเล็กทรอนิกส์และดีเจทัวร์ที่รู้จักกันในนาม "DIESEL" เขาเคยปรากฏตัวในภาพยนตร์หลายเรื่องและได้แสดงในรายการเรียลลิตี้โชว์ ได้แก่ Shaq's Big Challenge และ Shaq Vs .. เขายังเป็นพิธีกรรายการ The Big Podcast และเป็นผู้จัดการทั่วไปของเกมส์ NBA 2K League
รายชื่อเพย์-เพอร์-วิวของทีเอ็นเอ
ลำดับเวลารายการที่ยังคงฉายอยู่
รายชื่อดังกล่าวเป็นรายการเพย์-เพอร์-วิวที่ยังคงฉายอยู่ในปัจจุบัน กำหนดโดยทีเอ็นเอ
แชคิล โอนีล
วัยเด็ก
แชคิล ราชอน (Shaquille Rashaun มาจากภาษาอาหรับ แปลว่า นักรบน้อย) เป็นชื่อที่บิดาแท้ ๆ คือ โจเซฟ โทนี (Joseph Toney) เป็นคนตั้งให้ แต่โอนีลก็ไม่ได้ใกล้ชิดกับพ่อมากนัก มารดาของเขา ชื่อ ลูซีลล์ โอนีล แฮริสัน (Lucille O'Neal Harrison) แต่งงานใหม่กับทหารอเมริกันชื่อ ฟิลิป แฮริสัน (Phillip Harrison) ซึ่งแชคเห็นเขาเป็นบิดาที่แท้จริง แชคได้ใช้ชีวิตวัยเด็กส่วนหนึ่งในประเทศเยอรมนี ที่ที่พ่อ (ฟิลิป) ของเขาประจำการอยู่ และได้เรียนรู้วิธีการเล่นบาสเกตบอลที่นั่น
เขาทำข้อมือหักทั้งสองข้างจากการไต่ระหว่างต้นไม้สองต้นเลียนแบบสไปเดอร์แมน ตัวการ์ตูนที่เขาชื่นชอบ นี่เป็นคำอธิบายหนึ่งว่าทำไมแชคถึงชู๊ตลูกโทษได้ไม่ดี
มหาวิทยาลัยลุยเซียนาสเต็ต
เขาเริ่มเป็นที่รู้จักในวงกว้างเมื่อเล่นที่ไฮสกูล Robert G. Cole Junior-Senior High School ในเมืองแซนแอนโทนีโอ รัฐเท็กซัส และได้เป็นผู้เล่นดีเด่นของโรงเรียนระหว่างเวลาที่เล่นอยู่ที่นั่น เขาเข้าเรียนต่อที่มหาวิทยาลัยลุยเซียนาสเตต (Louisiana State University, LSU) และจบปริญญาตรีในสาขาพาณิชยศาสตร์ ได้รับตำแหน่ง first team All-American สองครั้ง ผู้เล่นแห่งปีของ Southeastern Conference (SEC) สองครั้ง ผู้เล่นแห่งปีระดับประเทศในปี พ.ศ. 2534 (ค.ศ. 1991) และเป็นเจ้าของสถิติของระดับมหาวิทยาลัย (NCAA) สำหรับจำนวนบล็อกสูงสุดในหนึ่งเกม ถึง 17 ครั้ง เมื่อแข่งกับมหาวิทยาลัยมิสซิสซิปปีสเตต (Mississippi State University) เมื่อ 3 ธันวาคม พ.ศ. 2533
เดล บราวน์ (Dale Brown) โค้ชที่ LSU ในขณะนั้นบอกว่า เขาพบกับแชคครั้งแรกเมื่อไปที่เยอรมนี และเข้าใจผิดว่าแชคเป็นทหารคนหนึ่ง ขณะนั้นเขาอายุเพียง 13 ปี สูงถึง 7 ฟุต แต่หนักเพียง 223 ปอนด์ สามปีผ่านไปแชคตัวสูงขึ้นอีกเพียงหนึ่งนิ้ว แต่มีกล้ามเนื้อเพิ่มถึง 80 ปอนด์
ออร์แลนโด แมจิก
โอนีล ได้รับเลือกเป็นคนแรกของการดราฟในปี พ.ศ. 2535 โดยทีมออร์แลนโด แมจิก เขาเล่นที่นั่นเป็นเวลาสี่ปี โดยมีผลงานที่โดดเด่นจนได้รับรางวัลผู้เล่นหน้าใหม่ยอดเยี่ยม (รุกกีออฟเดอะเยียร์) หลังจากนั้น เมื่อออร์แลนโด้ได้ตัวการ์ดหน้าใหม่ แอนเฟอร์นี ฮาร์ดอเวย์ (ฉายา "เพนนี") เข้ามาในทีม การประสานงานของแชคกับเพนนี่ช่วยกันสร้างทีมออร์แลนโดจากทีมท้ายตารางกลายมาเป็นทีมที่สามารถเข้ารอบเพลย์ออฟได้
และในฤดูกาลปี พ.ศ. 2537-38 การเข้ามาเสริมทีมของผู้เล่นมากประสบการณ์อย่าง โฮเรส แกรนท์ ทำให้พวกเขาพาทีมออร์แลนโด เอาชนะชิคาโก บุลส์ อดีตแชมป์ 3 สมัย ที่เพิ่งได้ไมเคิล จอร์แดนกลับมาในปีนั้น 4 ต่อ 2 เกม และได้แชมป์ฝั่งตะวันออกด้วยการเฉือนเอาชนะอินดีอานา เพเซอรส์ 4 ต่อ 3 เกม ทะลุเข้าถึงรอบชิงชนะเลิศเอ็นบีเอเป็นครั้งแรกในประวัติศาสตร์ของทีม แต่สุดท้ายก็ต้องพ่ายให้แชมป์เก่า ฮิวส์ตัน ร็อกเก็ตส์ ที่มี อาคีม โอลาจูวอน กับ ไคลด์ เดร็กซ์เลอร์ เป็นผู้เล่นหลัก ไป 4 ต่อ 0 เกมรวด ฮิวส์ตัน คว้าแชมป์สมัยที่สองติดต่อกัน
ในปีถัดมา (ฤดูกาลปีพ.ศ. 2538-39) ออร์แลนโดยังคงเป็นทีมที่แข็งแกร่ง ฝ่าฟันเข้าสู่รอบชิงชนะเลิศของฝั่งตะวันออกได้ไม่ยากเย็น แต่ก็ไม่สามารถต้านทานฟอร์มร้อนแรงของ ไมเคิล จอร์แดน และชิคาโก บุลส์ ที่เพิ่งสร้างประวัติศาสตร์ชนะมากที่สุด 72 ครั้งแพ้ 10 มาจากฤดูกาลปกติได้ โดน ชิคาโก บุลส์ ล้างแค้น 4 เกมต่อ 0 คว้าแชมป์ฝั่งตะวันออกและ ชิคาโก้ ก็เข้าไปเอาชนะซีแอทเทิล ซุปเปอร์โซนิก ในรอบชิงชนะเลิศเอ็นบีเอ 4 เกมต่อ 2 คว้าแชมป์สมัยที่ 4 ไปได้สำเร็จ
หลังจากหมดสัญญาจากทีม แชคได้รับข้อเสนอต่อสัญญาจากออร์แลนโดจำนวนเงินถึง 115 ล้านเหรียญ พร้อมๆกับได้รับการติดต่อจากทีมลอสแอนเจลิส เลเกอรส์ แต่สุดท้ายแชคก็ตกลงเซ็นสัญญาไปเข้าร่วมทีมลอสแอนเจลิส เลเกอร์ส เมื่อวันที่ 18 กรกฎาคม พ.ศ. 2539
ลอสแอนเจลิส เลเกอรส์
หลังจากฤดูกาล 1995-96 ของเอ็นบีเอ (ตรงกับ พ.ศ. 2538-39) โอนีลเข้าร่วมทีมลอสแอนเจลิส เลเกอรส์ด้วยสัญญาเจ็ดปีมูลค่าสูงถึง 120 ล้านเหรียญสหรัฐซึ่งไม่เคยมีมาก่อน เขาและโคบี ไบรอันต์ กลายเป็นคู่การ์ดและเซ็นเตอร์ที่เล่นได้ประสิทธิภาพที่สุดคู่หนึ่งในประวัติศาสตร์เอ็นบีเอ ถึงแม้ว่าความสัมพันธ์ของทั้งสองจะไม่ราบรื่นและเกิดเรื่องผิดใจกันบ่อยครั้ง
อย่างไรก็ตามทั้งคู่ซึ่งคุมทีมโดยโค้ช ฟิล แจ็กสัน ประสบความสำเร็จมากบนสนามแข่งขัน และพาทีมคว้าตำแหน่งชนะเลิศสามปีติดต่อกัน (คือฤดูกาล 1999-2000, 2001-02 และ 2002-03) แชคได้รับการเลือกเป็นผู้เล่นทรงคุณค่า (NBA Finals Most Valuable Player) ในรอบสุดท้ายทั้งสามครั้ง เป็นผู้เล่นที่ทำแต้มเฉลี่ยสูงสุดในตำแหน่งเซ็นเตอร์ในประวัติศาสตร์การแข่งรอบสุดท้าย เขายังได้รับการลงคะแนนให้เป็นผู้เล่นทรงคุณค่า (NBA Most Valuable Player) ในฤดูกาลปกติของปี 1999-2000 และเกือบได้คะแนนเสียงเป็นเอกฉันท์ ขาดไปเพียงคะแนนเดียวเท่านั้น
ต้นฤดูกาล 2003-04 (2546-47) โอนีลประกาศว่าเขาต้องการต่อสัญญา แต่ผู้บริหารทีมลังเลที่จะทำตามข้อเรียกร้องของเขา แม้ว่าเลเกอร์สจะเสนอสัญญาหนึ่งเมื่อเดือนกุมภาพันธ์ พ.ศ. 2547 เพื่อให้โอนีลยังคงเป็นผู้เล่นที่มีค่าตัวสูงที่สุดในลีกแต่โอนีลก็ปฏิเสธ
หลังจากเลเกอร์สพ่ายให้กับดีทรอยต์ พิสตันส์ในรอบสุดท้ายของเอ็นบีเอ โอนีล ผิดใจกับคำพูดของผู้จัดการทั่วไปของเลเกอร์ส มิทช์ คุปแชค (Mitch Kupchak) และยังมีเรื่องความขัดแย้งระหว่างแชคกับ โคบี้ ไบรอนท์ ที่ลุมๆดอนๆมาตลอด, โค้ชฟิล แจ็กสันไม่ต่อสัญญากับทีม รวมถึงเรื่องเกี่ยวกับอนาคตของแชคกับทีมที่ทางเจ้าของทีมไม่ได้ให้ความสนใจ ทำให้โอนีลประกาศว่าเขาต้องการให้เทรด ตัวเขาย้ายออกจากทีม ซึ่งทางเลเกอร์สก็ตกลงเทรดโอนีลไปยังทีมไมอามี ฮีท แลกกับ ลามาร์ โอดอม (Lamar Odom), ไบรอัน แกรนต์ (Brian Grant) , คารอน บัทเลอร์ (Caron Butler) และสิทธิ์ในการดราฟรอบแรก
ไมอามี ฮีท
แชคได้ถูกเทรดอย่างเป็นทางการเมื่อ 14 กรกฎาคม พ.ศ. 2547 การเทรดนี้ถือเป็นการเทรดที่สำคัญที่สุดครั้งหนึ่งในประวัติศาสตร์กีฬา โดยผู้วิเคราะห์ไม่แน่ใจว่าผู้เล่นคนเดียวสามารถแทนที่ผู้เล่นสำคัญหลายคนของไมอามีได้ แต่ว่าทีมฮีทใหม่ที่มีแชคประสบความสำเร็จเหนือความคาดหมายและทำสถิติดีที่สุดของสายตะวันออกได้อย่างง่ายดาย เมื่อเขารับบทพระรองให้กับผู้เล่นดาวรุ่งของไมอามี่ ชื่อ ดเวย์น เหวด ในขณะที่คนที่เทรดออกไปกลับไม่สามารถช่วยให้เลเกอร์สเข้ารอบเพลย์ออฟได้ เขาพลาดรางวัลผู้เล่นทรงคุณค่าของฤดูกาล 2004-05 โดยแพ้ให้กับ สตีฟ แนช (Steve Nash) ไปเพียงเล็กน้อย ถึงแม้ว่าแชคจะกะเผลกจากแผลฟกช้ำที่ต้นขา เขาก็ยังนำทีมเข้าถึงรอบชิงของสายตะวันออกและแพ้ให้กับทีมดีทรอยต์ พิสตันส์ในเกม 7 ด้วยคะแนนไม่ห่างมากนัก
สิงหาคม พ.ศ. 2548 โอนีลเซ็นสัญญาต่ออีก 5 ปีกับฮีทด้วยเงิน 100 ล้านเหรียญ นักวิจารณ์ต่างดูแคลนว่าเป็นการจ่ายผู้เล่นอายุมากที่แพงเกินความเป็นจริง แต่ผู้สนับสนุนก็ยกย่องฮีทที่ได้ผู้เล่นที่ยิ่งใหญ่ที่สุดในเอ็นบีเอด้วยค่าตัวเพียง 20 ล้านเหรียญต่อปี ซึ่งพอ ๆ กับผู้เล่นบางคนที่มักบาดเจ็บหรือเล่นได้แย่บางคน
จากการเซ็นสัญญานี้ แชคได้กลับคำพูดเดิมที่ว่าไม่ยอมลดค่าตัวของตัวเองเพื่อผลประโยชน์ของทีม ปีพ.ศ. 2548 แชคมีค่าตัว 30 ล้านเหรียญแต่ปีต่อ ๆ ไปจะมีค่าตัวลดลงถึง 10 ล้านเหรียญเพื่อช่วยให้ฮีทสามารถได้ผู้เล่นที่ดีขึ้น และสยบความสงสัยของผู้คนว่า เขาจะมีปัญหากับ ดเวย์น เหวด เหมือนที่เคยมี กับ โคบี้ ไบรอันท์ หรือไม่ (แชค เคยประกาศเมื่อสมัยอยู่กับทีมเลเกอร์สว่า ทีมนี้คือทีมของเขา) โดยบอกกับสื่อมวลชนว่า "ไมอามี่ ฮีท คือทีมของ ดเวยน์ เหว็ด และสิ่งเดียวที่เขาต้องการคือ แชมป์เอ็นบีเอ"
ในฤดูกาล 2005-06 แชคบาดเจ็บข้อเท้าขวาในเกมที่สองของฤดูกาลและพลาดลงเล่นใน 18 เกมถัดมา ตลอดฤดูกาลปกติ โค้ช แพท ไรลีย์ (Pat Riley) จำกัดเวลาเล่นของแชคเพื่อให้แชคมีฟอร์มการเล่นที่สดขึ้นเมื่อถึงช่วงเพลย์ออฟ แชคจบฤดูกาลปกติได้เปอร์เซนต์การชู้ตสูงสุดในลีก และเป็นการทำสถิติได้เป็นครั้งที่ 9 ซึ่งมีเพียงแชค และ วิลต์ แชมเบอร์เลน (Wilt Chamberlain) เท่านั้นที่ทำได้ ในวันที่ 11 เมษายน พ.ศ. 2549 แชค ยังทำ ทริปเปิล-ดับเบิล เป็นครั้งที่สองในชีวิตการเล่นโดยได้ 15 คะแนน 11 รีบาวด์ 10 แอสซิสต์ ซึ่งเป็นการทำแอสซิสต์สูงสุดของแชค
ในเพลย์ออฟ 2006 ฮีท ได้คว้าแชมป์เอ็นบีเอเป็นครั้งแรกของทีมภายใต้การนำของแชค และ ดเวน เหว็ด (Dwyane Wade) ฮีทเข้าเพลย์ออฟในอันดับสองในสาย เอาชนะทีมอันดับหนึ่งคือดีทรอยต์ พีสตันส์ในรอบชิงแชมป์คอนเฟอเรนซ์ตะวันออก และชนะทีมดัลลัส แมฟเวอริกส์ในรอบชิงชนะเลิศ แชคทำผลงานเฉลี่ยน้อยกว่าฤดูกาลปกติ แต่ก็สร้างผลงานได้ดีในเกมที่ปิดซีรีส์เพื้อเข้ารอบต่อไป โดยทำ 30 แต้ม 20 รีบาวด์เอาชนะชิคาโก บูลส์ในรอบแรก และทำ 28 แต้ม 16 รีบาวด์ 5 บล็อกเอาชนะพีสตันส์ แชมป์ครั้งนี้เป็นครั้งที่สี่ของแชคและเป็นไปตามคำสัญญาที่ให้ไว้กับไมอามี
ฤดูกาล 2006-07 ฮีท ประสบปัญหาการบาดเจ็บจากผู้เล่นหลัก แชคเจ็บเข่าขวา และไม่ได้ลงเล่นถึง 30 เกม ช่วงที่แชคหายไป ทีมมีปัญหาการเล่น แต่เมื่อแชคกลับมาเล่นอีกครั้ง เขาทำให้ทีมชนะ 7 ใน 8 เกมถัดมา แต่ ดเวน เหว็ด ก็มาบาดเจ็บหัวไหล่เคลื่อน นักวิจารณ์สงสัยว่าลำพังแชคสามารถแบกทีมให้เข้าสู่รอบเพลย์ออฟได้หรือไม่ ซึ่งแชคก็ตอบข้อวิจารณ์โดยพาทีมให้ชนะเกมติดต่อกันและได้เล่นในเพลย์ออฟ ฮีท ได้พบกับ ชิคาโก บุลส์ ในรอบแรกแต่แพ้ 4 เกมรวดและตกรอบเพลย์ออฟ ถือเป็นครั้งแรกในรอบสิบปีที่ โอนีล ไม่สามารถเข้าสู่รอบสอง
ฤดูกาล 2006–07 นี้ โอนีลทำคะแนนรวมตลอดอาชีพการเล่นถึง 25,000 คะแนน ถือเป็นผู้เล่นเอ็นบีเอคนที่ 14 ที่ทำได้ แต่ฤดูกาลนี้ก็เป็นฤดูกาลของโอนีลที่ทำคะแนนเฉลี่ยต่อเกมไม่ถึง 20 คะแนน
โอนีล เล่นไม่ดีในช่วงต้นฤดูกาล 2007–08 ทำคะแนน รีบาวด์ และ บล็อก เฉลี่ยต่ำสุดเท่าที่เคยเล่น บทบาทในการทำคะแนนของเขาลดลงมาก เขาพยายามชู้ตแค่ 10 ครั้งต่อเกม เที่ยบกับค่าเฉลี่ยตลอดอาชีพการเล่นที่ 17 อีกทั้งมีปัญหาเรื่องการฟาล์ว มีช่วงหนึ่งที่ทำฟาล์วจนต้องออกจากการแข่งขันติดต่อกัน 5 เกม จากผลงานที่ได้ดีและมีปัญหาบาดเจ็บบ่อย โอนีล พลาดการเล่นในเกมรวมดาราเอ็นบีเอ ทำให้สถิติการเล่นเกมรวมดาราถึง 14 ปีติดต่อกันของ โอนีล ก็จบลงในฤดูกาลนี้
ฟีนิกส์ ซันส์
ฟีนิกส์ ซันส์ เทรดเอา โอนีล มาจากไมอามี ฮีท แลกกับ ชอน แมริออน (Shawn Marion) และ มาคัส แบงค์ส (Marcus Banks) โอนีล เล่นให้ซันส์เกมแรกในวันที่ 20 กุมภาพันธ์ ค.ศ. 2008 แข่งกับเลเกอร์ส ทีมเก่าของเขา และทำ 15 แต้ม 9 รีบาวด์ เลเกอร์สชนะด้วยคะแนน 130 ต่อ 124 โอนีลกล่าวกับผู้สื่อขาวหลังจบเกมว่า: "ผมขอรับผิดจากการแพ้เกมนี้เพราะยังไม่เล่นเข้าขากับคนอื่น แต่ขอเวลาผมสี่หรือห้าวันแล้วผมจะทำให้ได้" I will take the blame for this loss because I wasn't in tune with the guys [...] But give me four or five days to really get in tune and I'll get it.
แต่ในเกมฤดูกาลปกติที่ โอนีล เล่นรวม 28 เกม ทำได้เฉลี่ย 12.9 คะแนน 10.6 รีบาวด์ในปีแรกที่เล่นให้ซันส์ และได้เข้ารอบเพลย์ออฟ สาเหตุหนึ่งของการเทรดเอา โอนีล มา ก็เพื่อประกบกับ ทิม ดังแคน ของทีม ซานแอนโตนิโอ สเปอรส์ เมื่อพบกันตอนเพลย์ออฟ โดยเฉพาะเมื่อซันส์ต้องตกรอบในเพลย์ออฟในฤดูกาลที่แล้วเพราะดังแคน โอนีล และ ฟีนิกส์ ซันส์ ก็ได้พบกับทีม ซานแอนโตนิโอ สเปอรส์ จริงๆ ในรอบแรกของเพลย์ออฟ แต่ก็แพ้ตกรอบอีกครั้งในการแข่ง 5 เกม ในการแข่งซีรีส์นี้ โอนีล ทำ 15.2 แต้ม 9.2 รีบาวด์ 1.0 แอสซิสต์ต่อเกม
วันที่ 27 กุมภาพันธ์ 2009 โอนีลชู้ต 45 แต้ม และรีบาวน์ 11 ครั้ง เป็นการทำคะแนน 40 แต้มหรือมากกว่าครั้งที่ 49 ของเขา ในเกมที่เอาชนะ โตรอนโต้ แร็พเตอร์ส 133-113 แต่ฤดูกาลนี้จบลง และเป็นครั้งแรกนับตั้งแต่โอนีลเข้ามาเอ็นบีเอเมื่อปี 1992 ที่เขาไม่ได้เข้ารอบเพลย์ออฟ
คลีฟแลนด์ คาวาเลียร์ส
วันที่ 25 มิถุนายน 2009 ฟินิกส์ ซันส์ เทรด โอนีล ไปอยู่ทีม คลีฟแลนด์ คาวาเลียร์ส แลกกับ ซาช่า แพบโลวิช, เบน วอลเลซ, เงิน 500,000 เหรียญ และ สิทธิ์ในการดร้าฟผู้เล่นในรอบสองของปี 2010 การมาที่คลีฟแลนด์นี้ โอนีล กล่าวว่า "คำขวัญของผมง่ายมาก: ช่วยเดอะคิงคว้าแหวนแชมป์" "My motto is very simple: Win a Ring for the King," โดย The King นั้นหมายถึง เลอบรอน เจมส์
ในวันศุกร์ที่ 25 กุมภาพันธ์ 2010 โอนีลได้รับบาดเจ็บที่นิ้วโป้งข้างขวาขณะที่พยายามขึ้นชู้ตแล้วโดน เกล็น เดวิส ของทีม บอสตัน เซลติกส์ ปัดป้องกันไว้ เขารับการผ่าตัดในวันที่ 1 มีนาคม และกลับมาลงสนามวันที่ 17 เมษายน ในเพลย์ออฟรอบแรกที่ทีมพบกับ ชิคาโก้ บุลส์
อนาคตของโอนีลยังคงคลุมเครือเมื่อฤดูกาลจบลง เขาจะกลายเป็นผู้เล่น ฟรีเอเจนท์ ในช่วงปิดฤดูกาล 2010 นี้
บอสตัน เซลติก
หลังจบฤดูกาล 2009-2010 แชคกลายเป็นฟรีเอเจนท์ หลายทีมให้ความสนใจทั้ง แอตแลนตา ฮอกส์ และ ดัลลัส แมฟเวอริกส์ แต่ทั้งสองทีมก็ไม่สู้สัญญาค่าจ้างที่แชคต้องการสูงเกินไป ในวันที่ 4 สิงหาคม 2010 บอสตัน เซลติกส์ที่ตกลงเซ็นสัญญากับแชคด้วยสัญญาขั้นต่ำ 2 ปี 2.8ล้านเหรียญ
2 พฤศจิกายน วันเปิดฤดูกาล 2010-2011 แชคพลาดลงเล่น 5เกมแรก เนื่องจากอาการบาดเจ็บ และลงเล่นในเกมถัดไป
ต้นเดือนกุมภาพันธ์ 2011 แช็คเกิดอาการบาดเจ็บอีกครั้งจนทำให้เขาพลาดเกมที่เหลือ
วันที่ 3 เมษายน 2011 แช็คกลับมาลงเล่นอีกครั้งหลังจากพลาดไป 27 เกม เขาลงเล่นด้วยเพียง 5 นาทีก็เกิดอาการบาดเจ็บ และนั่นเป็นเกมสุดท้ายของเขาในฤดูกาลปกติ
บอสตัน เซลติกส์ สามารถเข้าสู่รอบเพลย์ออฟ ด้วยสถิติฤดูกาลปกติ 56-26 เป็นที่ 3 ของสายตะวันออก  ด้วยอาการบาดเจ็บ แช็ค ไม่สามารถลงเล่นในเกมนัดแรกที่เจอกับ นิวยอร์ก นิกส์ แต่ บอสตัน เซลติกส์สามารถชนะ 4 เกมรวดเข้ารอบสอง แช็คกลับมาช่วยทีมอีกครั้งในเพลย์ออฟรอบที่สองในเกมที่ 3 และ 4 ด้วยเวลาลงทั้งหมดเพียง 12 นาที แต่เซลติกแพ้ให้ ไมอามี่ ฮีต ในเกมที่ 5
วันที่ 1 มิถุนายน 2011 แช็คประกาศรีไทร์ทางทวิตเตอร์ เราสามารถทำมันได้ ,19 ฤดูกาล ผมขอบคุณมาก นั่นเป็นสิ่งที่ผมอยากบอกคุณเป็นคนแรก ผมจะรีไทร์แล้ว รักและขอบคุณทุกคนนะ แล้วเราไว้คุยกัน
จุดแข็งและจุดอ่อน
โอนีลมีร่างกายที่พิเศษ ความสูง 7 ฟุต 1 นิ้วและน้ำหนัก 320 ปอนด์ทำให้เขามีพละกำลังมาก และสำหรับคนรูปร่างขนาดนั้น แชคเป็นคนที่คล่องแคล่ว ท่า drop step ของเขาคือ เริ่มด้วยยืนหันหลังให้แป้นและผู้เล่นตั้งรับทีมตรงข้าม จากนั้นหมุนตัวและเอาตัวดันเพื่อทำสแลมดังก์ เป็นท่าที่ยากที่จะป้องกันได้ เขายังเป็นคนส่งลูกที่ดีและเล่นตั้งรับได้มีประสิทธิภาพ การที่มีคนอย่างเขาบริเวณใต้แป้นทำให้ทีมต่าง ๆ ต้องปรับเปลี่ยนแผนในการรุกและรับ หากจะป้องกันแชคโดยเอาผู้เล่นสองหรือสามคนมาประกบก็กลับทำให้เพื่อร่วมทีมสามารถชู้ตลูกได้ง่าย ๆ โดยไม่มีใครมาประกบ
โอนีลเป็นคนที่ชู้ตลูกโทษแย่ที่สุดคนหนึ่งในเอ็นบีเอ ค่าเฉลี่ยตลอดการเล่นของเขาคือเพียง 53.1% ทีมตรงข้ามชอบใช้วิธีทำฟาวล์แชคโดยจงใจ เรียกกลยุทธนี้ว่า Hack-a-Shaq คิดและตั้งชื่อโดย ดอน เนลสัน โค้ชของดัลลัส แมฟเวอริกส์ แต่การชู้ตลูกโทษแย่ก็พบในผู้เล่นยิ่งใหญ่อีกหลายคนเช่น วิลท์ แชมเบอร์เลน (Wilt Chamberlain) การตั้งใจทำฟาวล์หรือ Hack-a-Shaq นี่เองที่ทำให้เกิดเอ็นบีเอตั้งกติกาขึ้นใหม่ว่า ห้ามจงใจทำฟาวล์ผู้เล่นที่ไม่ได้ถือบอล จนกว่าจะเหลือเวลาการแข่งขันต่ำกว่า 2 นาที ไม่เช่นนั้นจะถือเป็นการทำฟาวล์ทางเทคนิค (Technical Foul) ทันที
จุดอ่อนอีกอย่างหนึ่งของเขาคือเรื่องน้ำหนัก โอนีลมักปรากฏตัวในแคมป์ฝึกซ้อมก่อนฤดูกาลด้วยน้ำหนักตัวที่มากเกินไป ในช่วงสองสามปีสุดท้ายกับทีมลอสแอนเจลิส เลเกอรส์ เขาหนักประมาณ 350 ปอนด์ (160 กิโลกรัม) เมื่อแชคมีน้ำหนักตัวมากเกินไป เขามักมีปัญหาการบาดเจ็บโดยเฉพาะที่นิ้วหัวแม่โป้งเท้าข้างขวา เขามีอาการเจ็บปวดเรื้อรังที่ข้อต่อนิ้วโป้งเท้าขวาจากการวิ่ง กระโดด และดังก์ ด้วยน้ำหนักตัวที่สูงเป็นเวลามากกว่าสิบปี
หลายคนรู้สึกว่าความดังของแชคทำให้กรรมการละเลยที่จะเรียกฟาวล์เมื่อทำผิดกฎบางอย่าง เช่นท่าชู้ตลูกโทษของแชคที่ละเมิดกฎที่ห้ามไม่ให้คนชู้ตลูกโทษล้ำข้ามเส้นลูกโทษจนกว่าลูกบาสเกตบอลจะกระทบกับห่วงหรือแป้นบาส แต่คนที่เข้าข้างแชคมักพูดว่า เนื่องจากรูปร่างที่ใหญ่โตของเขา กรรมการมักปล่อยให้คนอื่นเล่นรุนแรงขึ้นกับแชค
จุดอ่อนสำคัญประการล่าสุดชองแชคตอนนี้คือ อายุ ตามสถิติของเอ็นบีเอแล้ว ผู้เล่นที่มีความสูงเกินกว่า 7 ฟุต (ประมาณ 213 เซนติเมตร) จะมีค่าเฉลี่ยต่างๆลดลงหลังจากอายุ 30 ปี โดยเฉพาะการทำคะแนนที่จะต่ำกว่า 20 คะแนนต่อเกม ซึ่งแชคก็ไม่สามารถหนีสถิตินี้พ้นเช่นเดียวกัน
แรงบันดาลใจในอาชีพตำรวจ
นอกสนาม แชคมีความสนใจงานในหน่วยงานตำรวจมาก โอนีลผ่านหลักสูตรโรงเรียนตำรวจของลอสแอนเจลิส และเป็นเจ้าหน้าที่สำรองของตำรวจท่าของลอสแอนเจลิส
เมื่อมีนาคม พ.ศ. 2548 เขาได้รับยศกิตติมศักดิ์ U.S. Deputy Marshal และเป็นโฆษกของสถาบัน Safe Surfin' และยังทำงานร่วมกับหน่วยที่มีชื่อเดียวกันเพื่อตามล่าผู้ที่ใช้อินเทอร์เน็ตเพื่อล่อลวงเด็กทางเพศ เมื่อแชคย้ายไปอยู่ไมอามี แชคเริ่มฝึกเพื่อเป็นเจ้าหน้าที่สำรองของเมืองไมอามีบีช และเข้าสาบานตัวเป็นเจ้าหน้าที่เมื่อ 8 ธันวาคม พ.ศ. 2548 แชคสนใจทำงานด้านสืบสวนสอบสวน สำหรับป้องกันอาชญากรรมที่เกิดขึ้นกับเด็ก
ดาจิม
ดาจิม หรือชื่อจริงว่า สุวิชชา สุภาวีระ (ชื่อเล่น: ตั้ม) เกิดเมื่อวันที่ 15 มกราคม พ.ศ. 2520 เป็นแร็ปเปอร์ชาวไทย เป็นที่รู้จักจากการทำเพลงแร็ปใต้ดินที่มีเนื้อหาเสียดสีสังคม จากการสร้างชื่อจากสองชุดแรก Hip Hop Underworld ในค่าย N.Y.U. ที่มีดาจิมเป็นคนดูแลเอง  และ Hip Hop Above The Law มียอดขายอัลบั้มที่ประสบความสำเร็จ 8,000 ก๊อปปี้ ในวงการเพลงใต้ดิน  ก่อนถูกจับตัวกุมในปี พ.ศ. 2544 หลังการปล่อยอัลบั้มชุดที่สอง ตามนโยบายจัดระเบียบสังคมของ ร.ต.อ. ปุระชัย เปี่ยมสมบูรณ์ รัฐมนตรีว่าการกระทรวงมหาดไทยในช่วงนั้น เนื่องจากเพลงในอัลบั้มชุดที่สองมีเนื้อหาหยาบคายและส่อไปในทางลามกอนาจาร
หลังการพ้นโทษ ดาจิมอยู่ภายใต้สังกัด จีนี่ เรคคอร์ดส จนได้ออกอัลบั้มชุด แร็พไทย ในเดือนมีนาคม 2545 โดยอัลบั้มชุดนี้ได้ลดเนื้อหาความรุนแรงมากขึ้น และได้ออกผลงานอัลบั้ม Twilight Zone และ กิ๊กทั่วไทย ซึ่งไม่ประสบความสำเร็จมากนัก  4 ปีหลังการวางอัลบั้มชุดที่ห้า ดาจิมกลับเข้าสังกัดเอ็นวายยู และใช้เนื้อหาหยาบคายตามเดิม โดยวางจำหน่ายอัลบั้มชุดที่หก  Independence Day โดยไม่ประสบความสำเร็จอย่างมาก  หลังจากอัลบั้มวางจำหน่ายไม่นาน ค่ายเพลงเอ็นวายยูก็ปิดตัวลง
หลังค่ายเอ็นวายยูปิดตัวลง ดาจิมได้ย้ายมาอยู่ในสังกัด Masscotte Entertainment และปล่อยซิงเกิ้ลทั้งสองซิงเกิ้ลได้แก่ เป๊ะเวอร์ ในปี 2555 และกินเหล้ามันขมกินนมดีกว่า เมื่อปี 2556 เพื่อแสดงให้แฟนเพลงเห็นว่ายังคงทำผลงานเพลงอยู่ แต่ก็ไม่ได้รับความนิยมมากนัก ก่อนจะออกมาทำเพลงโดยไม่มีสังกัดในปี 2558 และออกซิงเกิ้ลชื่อว่า Taxi BKK
ประวัติ
ดาจิม เกิดที่บ้านในย่านบางลำพู เขามีน้องชาย 1 คน ครอบครัวของเขาเป็นครอบครัวที่ชอบฟังเพลงทั้งบ้าน และเริ่มหันมาฟังเพลงอย่างจริงจังเมื่อสมัยที่เรียน ปวช. และยังเคยเข้าประกวดแข่งขันเต้นเพลงแร็พประเภททีมจนได้รองชนะเลิศอันดับ 2 มาแล้ว เริ่มทำงานครั้งแรกในชีวิตที่ร้านวิดีโอของพ่อ จนเมื่อเกิดภาวะวิกฤตเศรษฐกิจ พ.ศ. 2540 ธุรกิจร้านวิดีโอของพ่อก็ปิดตัวลง จึงย้ายไปทำงานเป็นพนักงานร้านขายเทป-ซีดีที่ ทาวเวอร์ เรคคอร์ด หลังจากนั้นเจอกับเพื่อนเก่า "Dj Dig-it-all" ซึ่งทำห้องอัดเล็ก ๆ อยู่ ชักชวนกันทำอัลบั้ม โดย "ดาจิม" รับหน้าที่เป็นคนเขียนเนื้อเพลงทั้งหมด ส่วน "Dj Dig-it-all" รับหน้าที่เป็นโปรดิวเซอร์ ดูแลภาคดนตรี
อัลบั้มชุดที่หนึ่ง และชุดสอง
ดาจิมปล่อยอัลบั้มชุดที่หนึ่งและชุดสอง ผลงานชิ้นแรกพ.ศ. 2543 ชื่อชุดว่า Hip Hop Under World ขายได้ 700 ก๊อปปี้ พร้อมเปิดบริษัท N.Y.U. Club (New York Underground) ดูแลการตลาดเองด้วยการนำเทปไปฝากขายตามร้านต่าง ๆ หลังจากนั้นก็ลาออกจากงานประจำเพื่อทำงานเพลงและได้เป็นเป็นดีเจที่ร้านแถวถนนข้าวสาร ซึ่งในระหว่างเป็นดีเจที่ถนนข้าวสาร ได้เขียนเพลงเพื่อจะร้องในอัลบั้มถัดมา ต่อมาในปี พ.ศ. 2544 ออกอัลบั้ม Hip Hop Above The Law ขายได้ 8,000 ก๊อปปี้ ซึ่งถือว่าประสบความสำเร็จในวงการใต้ดิน มีเนื้อหารุนแรงและหยาบคาย มีเพลงดังอย่าง ห.ว.ย., อย่าให้กูเจอ, สลึง vs สลวย และ เสือกทำไม เนื้อหามีการใช้คำด่าทอเจ้าหน้าที่และส่อไปทางลามกอนาจร และเป็นที่นิยมเปิดในสถานบริการ
ถูกจับกุม
ในช่วงประมาณปี พ.ศ. 2544 ทางเจ้าหน้าที่กำลังเร่งปฏิบัติตามนโยบายจัดระเบียบสังคมของ ร.ต.อ. ปุระชัย เปี่ยมสมบูรณ์ รัฐมนตรีว่าการกระทรวงมหาดไทยในช่วงนั้น จนเกิดความขัดแย้งระหว่างกลุ่มนักเที่ยวกับเจ้าหน้าที่ และดาจิมถูกเจ้าหน้าที่ตำรวจจับกุมด้วยเนื่องจากภายในอัลบั้ม Hip Hop Above The Law มีเนื้อหาที่หยาบคายและดูหมิ่นเจ้าหน้าที่
ย้ายสังกัด
หลังจากถูกจับกุม ดาจิมได้เข้ามาอยู่กับสังกัดจีนี่ เรคคอร์ดส ของแกรมมี่ มีผลงานอัลบั้มชุดที่ 3 ชุด แร็พไทย ในเดือนมีนาคม 2545 โดยอัลบั้มชุดนี้ได้ลดเนื้อหาความรุนแรงของการใช้คำในเพลง ซึ่งประสบความสำเร็จเป็นอย่างมาก และได้ออกผลงานอัลบั้มชุดที่ 4 คือ  Twilight Zone  และชุดที่ 5  กิ๊กทั่วไทย  แต่ชุดที่ 5 ไม่ประสบความสำเร็จเท่าที่ควร
ค่ายเอ็นวายยูปิดตัวลง
หลังจากชุดที่ 5 ดาจิมได้กลับมาทำเพลงกับทางเอ็นวายยู และใช้เนื้อหาหยาบคายตามเดิม แต่ไม่รุนแรงเท่าชุดแรกๆ โดยใช้ชื่ออัลบั้มที่ 6 ว่า Independence Day แต่กลับไม่ประสบความสำเร็จเป็นอย่างมากเนื่องจากมีการนำเพลงในอัลบั้มมาแจกจ่ายฟรีผ่านอินเทอร์เน็ต ทำให้ไม่สามารถขายแผ่นแท้ได้ หลังจากออกอัลบั้มนี้ได้ไม่นาน N.Y.U. ก็ได้แตกค่ายลง
มิถุนายน พ.ศ. 2564
มิถุนายน พุทธศักราช 2564 เป็นเดือนที่ 6 ของปี พ.ศ. 2564 วันแรกของเดือนเป็นวันอังคาร วันสุดท้ายของเดือนเป็นวันพุธ
ดาจิม
2555-ปัจจุบัน
ดาจิมเงียบหายไปหลายปี ก็ได้เข้าสังกัดค่าย Masscotte Entertainment และออกซิงเกิลใหม่ชื่อ เป๊ะเว่อร์ ในปี 2555 เพื่อที่จะแสดงให้แฟนเพลงเห็นว่าตนยังทำเพลงอยู่ แต่ไม่ประสบความสำเร็จเท่าที่ควร เนื่องจากเพลงแร็พในไทยเริ่มได้รับความนิยมน้อยลง ปัจจุบันดาจิมไม่ปรากฏตัวให้สาธารณชนพบเห็นบ่อยนัก แต่ล่าสุดในปี 2558 ดาจิมได้ออกซิงเกิ้ลอีกเพลงหนึ่งชื่อว่า Taxi BKK แต่ออกโดยไม่มีสังกัด ปัจจุบันดาจิมไม่ได้ทำอัลบั้มแล้ว เนื่องจากถึงจุดอิ่มตัว โดยมักจะไปร่วมร้องกับศิลปินอื่นๆ หรือคอนเสิร์ตตามที่ต่างๆ
เมื่อวันที่ 30 มิถุนายน พ.ศ. 2560 ดาจิมได้ปรากฏเป็นข่าวอีกครั้งหลังจากที่มีคลิปๆหนึ่งในสื่อโซเชียลมีเดียซึ่งมีตนอยู่ในคลิป โดยเป็นเหตุการณ์ที่ตนเรียกรถแท็กซี่แล้วรถไม่จอดรับ ทั้งที่รถแท็กซี่ที่ตนเรียกทุกคันก็ว่าง แต่ส่วนตัวก็ไม่ได้ติดใจแต่อย่างใด
อัลบั้มเต็ม
ตัวหนา หมายถึงเพลงที่ได้รับความนิยมในอัลบั้มนั้น
สำนักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา
สำนักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (Office of the Welfare Promotion Commission for Teachers and Educational Personnel) หรือ สกสค. เป็นองค์การมหาชน นิติบุคคลในกำกับของกระทรวงศึกษาธิการ จัดตั้งขึ้นตามพระราชบัญญัติสภาครูและบุคลากรทางการศึกษา พ.ศ. 2546 เมื่อวันที่ 12 มิถุนายน พ.ศ. 2546 มีหน้าที่ความรับผิดชอบในการบริหารงานของสำนักงาน ปฏิบัติภารกิจเกี่ยวกับการดำเนินงานสวัสดิการ สวัสดิภาพ สิทธิประโยชน์เกื้อกูลอื่น และความมั่นคงของผู้ประกอบการวิชาชีพทางการศึกษา และผู้ปฏิบัติงานด้านการศึกษา
สถานที่ตั้ง
สำนักงาน สกสค. ตั้งอยู่เลขที่ 128/1 อาคาร 2 ถนนนครราชสีมา แขวงดุสิต เขตดุสิต กรุงเทพ 10300
หน่วยงานในสังกัด
สำนักงาน สกสค. มีหน่วยงานในสังกัด จำนวน 10 หน่วยงาน และสำนักงาน สกสค.จังหวัด 75 จังหวัด
เขตฮามากิตะ
เขตฮามากิตะ เป็นหนึ่งใน 7 เขตของนครฮามามัตสึ จังหวัดชิซูโอกะ ประเทศญี่ปุ่น รอบล้อมด้วยเขตเท็นรีว เขตฮิงาชิ เขตนากะ และเมืองอิวาตะ โดยมีแม่น้ำเท็นรีวและเทือกเขาอากาอิชิซัมเมียกุเป็นพรมแดนธรรมชาติ
เขตฮามากิตะ ตั้งขึ้นเมื่อวันที่ 1 เมษายน ค.ศ. 2007 ซึ่งเป็นวันเดียวกับวันที่เมืองฮามามัตสึได้รับการยกฐานะขึ้นเป็นนครเช่นกัน เขตฮามากิตะมีประชากรใน ค.ศ. 2009 จำนวน 90,817 คน อาศัยอยู่ในพื้นที่ 66.51 ตารางกิโลเมตร คิดเป็นความหนาแน่นประชากร 1,370 คนต่อตารางกิโลเมตร
การแบ่งเขตพื้นที่
เขตฮามากิตะแบ่งออกเป็น 5 แขวง ซึ่งเป็นเพียงการแบ่งเขตพื้นที่ไม่มีหน่วยงานบริหาร แต่ละแขวงแบ่งออกเป็นชุมชนต่าง ๆ ดังนี้
กีฬาฟุตบอลชายในโอลิมปิกฤดูร้อน 1976 – รอบคัดเลือก
การแข่งขันกีฬาฟุตบอลในโอลิมปิกฤดูร้อน 1976 รอบคัดเลือก เป็นการแข่งขันฟุตบอลเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 1976 ณ เมืองมอนทรีออล ประเทศแคนาดา โดยมีโค้วต้าทั้งหมด 16 ทีม แต่ละประเทศสามารถส่งนักกีฬาเข้าแข่งขันได้สูงสุด 1 ทีม การคัดเลือกสิ้นสุดเมื่อวันที่
ขายฝาก
ขายฝาก (repurchase, redemption หรือ sale with right of redemption) เป็นชื่อสัญญาซื้อขายรูปแบบหนึ่ง ซึ่งกรรมสิทธิ์ในทรัพย์สินที่ซื้อขายนั้นตกแก่ผู้ซื้อเช่นเดียวกับสัญญาซื้อขายทั่วไป แต่มีข้อตกลงกันว่า สามารถไถ่ (repurchase, redeem หรือ buy back) ทรัพย์สินนั้นคืนไปได้ ภายในเวลาที่สัญญากันหรือตามที่กฎหมายกำหนด ถ้าไม่ไถ่โดยสิ้นเชิง ทรัพย์สินนั้นจะตกเป็นกรรมสิทธิ์ของผู้ซื้อหรือผู้อื่นที่เกี่ยวข้องโดยบริบูรณ์
น้ำตกเอราวัณ
thumb|300px|น้ำตกเอราวัณ ชั้นที่ 2 น้ำตกเอราวัณ ตั้งอยู่ในเขตอุทยานแห่งชาติเอราวัณ ตำบลท่ากระดาน อำเภอศรีสวัสดิ์ จังหวัดกาญจนบุรี อยู่ห่างจากที่ทำการอุทยานประมาณ 500 เมตร มีความสูงจากระดับน้ำทะเลตั้งแต่ 100 - 400 เมตร แบ่งเป็นชั้นต่างๆ 7 ชั้น มีระยะทางจากชั้นล่างสุดขึ้นไปชั้นบนสุด 1500 เมตร ลำน้ำเมื่อตกลงมาแล้วจะไหลลงแม่น้ำแควใหญ่บริเวณที่ทำการอุทยาน เดิมน้ำตกนี้ชาวบ้านเรียกว่า น้ำตกสะด่องม่องลาย อันเป็นชื่อลำห้วยม่องลายที่เป็นต้นน้ำ โดยบริเวณน้ำตกจะมีน้ำตลอดปี แต่จะมีน้ำน้อยในช่วงฤดูแล้ง ราวเดือนธันวาคมถึงเมษายน
ลักษณะ
น้ำตกเอราวัณมีลักษณะที่โดดเด่นกว่าน้ำตกอื่นๆคือเป็นน้ำตกบนเทือกเขาหินปูน ทำให้น้ำมีสีฟ้าอมเขียวเมื่อสะท้อนแสงอาทิตย์ น้ำตกเอราวัณมี 7 ชั้น ดังนี้
ไตรรงค์ เพ็ชรเทียม
ผลงานอาชีพระหว่างประเทศ
ภายใต้การคุมทีมของมิเกล โรดริโก ไตรรงค์ได้รับการเรียกตัวเข้าร่วมฟุตซอลทีมชาติไทยเป็นครั้งแรกสำหรับการแข่งไทยแลนด์ไฟฟ์ 2016 เขาได้รับการเปิดตัวอย่างเป็นทางการในวันที่ 20 สิงหาคม พ.ศ. 2559 เมื่อครั้งปะทะกับทีมชาติญี่ปุ่น โดยเขายังทำประตูได้ในครั้งเปิดตัว
โตเกเลา
โตเกเลา (โตเกเลา: Tokelau; แปล: "ตะวันออกเฉียงเหนือ-เหนือ"; เดิมมีชื่อว่า หมู่เกาะยูเนียน และมีชื่อทางการถึง พ.ศ. 2519 ว่า หมู่เกาะโตเกเลา) เป็นเขตการปกครองตนเองกึ่งอาณานิคมของนิวซีแลนด์ โดยประกอบไปด้วยอะทอลล์ทั้งหมด 3 แห่งในมหาสมุทรแปซิฟิกตอนใต้ ทั้งหมดมีพื้นที่ดินรวม 10 km² ซึ่งมีการผลัดเปลี่ยนเมืองหลวงไปตามอะทอลล์ทั้ง 3 แห่งทุก ๆ ปี นอกจากนี้ เกาะสเวนส์ซึ่งอยู่ในกลุ่มเกาะเดียวกันตกเป็นกรณีพิพาทเรื่องดินแดน โดยในปัจจุบันสหรัฐบริหารเกาะนี้ในฐานะส่วนหนึ่งของอเมริกันซามัว สหประชาชาติได้จัดให้โตเกเลาอยู่ในรายชื่อประเทศที่ไม่ได้ปกครองตนเอง โตเกเลาเป็นประเทศและดินแดนที่มีกิจกรรมทางเศรษฐกิจและค่าผลิตภัณฑ์มวลรวมในประเทศที่น้อยที่สุดในโลก มีเมืองที่ใหญ่ที่สุด คือ อาตาฟู
ศัพทมูลวิทยา
โตเกเลา เป็นคำที่มีความหมายในภาษาโตเกเลาว่า "ลมเหนือ" นักสำรวจชาวยุโรปยุคแรกเปลี่ยนชื่อหมู่เกาะโตเกเลาเป็น หมู่เกาะยูเนียน และ กลุ่มยูเนียน จากนั้นมีการตั้งชื่อทางการของเกาะใน พ.ศ. 2519 เป็น หมู่เกาะโตเกเลา แล้วจึงตัดคำว่าหมู่เกาะออกเหลือเพียง โตเกเลา ในวันที่ 9 ธันวาคม พ.ศ. 2519
วอเตอร์บอย รักใสใส วัยรุ่นชอบ
วอเตอร์บอย รักใสใส...วัยรุ่นชอบ เป็นภาพยนต์ดรามาเกี่ยวกับแอลจีบีที พ.ศ. 2558 กำกับโดยราชิต กุศลคูณสิริ และนำแสดงโดยอนุภาษ เหลืองสดใส รับบท "น้ำ", และปภังกร ฤกษ์เฉลิมพจน์ รับบท "หมึก" ได้ฉายรอบปฐมทัศน์ที่ประเทศไทย
ในช่วงต้นเดือนมีนาคม พ.ศ. 2558 มีการจะดัดแปลงภาพยนตร์ชุดวอเตอร์บอยเดอะซีรีส์ขึ้นใหม่โดยนักแสดงชุดใหม่ โดยเพิ่มตัวละครใหม่อย่างพีระพัฒน์ วัฒนเศรษฐศิริ รับบท "หวาย" และฐิติภูมิ เตชะอภัยคุณ รับบท "อาโป" เริ่มออกอากาศในวันที่ 9 เมษายน พ.ศ. 2560
ผลตอบรับ
ภาพยนตร์เข้าฉายเมื่อวันที่ 22 ตุลาคม พ.ศ. 2558 มาดามอองทัวร์ นักวิจารณ์หนังสือพิมพ์ ไทยรัฐ กล่าวว่า แม้ชื่อเรื่องวอเตอร์บอยจะมองว่าภาพยนตร์เรื่องนี้เกี่ยวกับการว่ายน้ำ แต่เป็นเรื่องเกี่ยวกับความสัมพันธ์ระหว่างพ่อกับลูกและเรื่องราวความรักมากกว่า ซึ่งแนะนำภาพยนตร์เรื่องนี้เกี่ยวกับบรรยากาศของภาพยนตร์ โคโคนัตแบงค็อก ระบุว่า หากไม่มีเส้นเรื่องเกี่ยวกับแอลจีบีที ภาพยนตร์เรื่องนี้ก็จะเป็นเรื่องราวของความรักทั่วไป
อุซึมากิ นารูโตะ
อุซึมากิ นารูโตะ (うずまき ナルト; Uzumaki Naruto) เป็นตัวละครการ์ตูนจากเรื่องนินจาคาถาโอ้โฮเฮะ มีบทบาทเป็นตัวเอกของเรื่อง ซึ่งชื่อนารูโตะนี้ ก็ได้นำมาเป็นชื่อของการ์ตูนอีกด้วย (ในภาษาญี่ปุ่นและภาษาอังกฤษ)
ชื่อของตัวละคร:อุซึมากิ นารูโตะ
นารูโตะ มีความหมายได้สองอย่างคือ น้ำวน หรือ คะมะโบะโกะ (ลูกชิ้นปลาชนิดหนึ่งที่มีสีขาวและชมพูโดยมีลวดลายเป็นวงตรงกลาง) นิยมใส่ในราเม็ง ซึ่งเป็นอาหารโปรดของนารูโตะ ที่มาของชื่อนารูโตะและนารูโตะอายุ 12 ปีได้มาจากการที่พ่อของนารูโตะ (มินาโตะหรือท่านรุ่นที่ 4) ได้อ่านนิยายของจิไรยะ (เซียนลามก) ซึ่งนิยายในเรื่องมีตัวละครเอกที่มีความกล้าหาญอดทนที่ชื่อนารูโตะ ดังนั้นพ่อของนารูโตะจึงได้ตั้งชื่อลูกตนเองตามตัวละครนั่นเอง ซึ่งจิไรยะเองก็ได้ชื่อ "นารูโตะ" ในนิยายมาจากการกินราเมง
ประวัติ
ตอนอายุ 12 ปี ก่อเรื่องวาดเขียนบนรูปสลัก กับสอบเกะนินตก ก็ถูกมิซึกิล่อให้ปล้นคัมภีร์นินจาลับของรุ่นที่ 1 ในบ้านรุ่นที่ 3 กับคือแพะรับบาป ตนแอบอ่านฝึกคาถาแรกจนสำเร็จ บอกอิรุกะเรื่องมิซึกิ พอได้ฟังเรื่องตนคือพลังสถิตร่างของ 9 หาง ก็ถูกอิรุกะเตือนสติ ตนจึงใช้คาถาแยกเงาพันร่างจัดการมิซึกิลงง่ายๆ อิรุกะเห็นว่าใช้คาถาได้ จึงให้สอบผ่าน
ซึ่งได้ร่วมทีม กับซาสึเกะ,ซากุระ อยู่ทีม 7 คาคาชิคือครูหัวหน้าทีม ร่วมทำภารกิจด้วยกัน คุ้มครองคนสร้างสะพาน สู้กับนินจาถอนตัวจากคิริ คือซาบุสะ 1 ใน 7 กับฮาคุ พอทั้ง 2 หนีไป ทีม 7 จึงฝึกเดินไต่กำแพงต้นไม้ ซึ่งฝึกเพื่อควบคุมจักระ ซากุระซึ่งควบคุมจักระได้ดีที่สุดจึงทำได้เป็นคนแรก พอฝึกเสร็จไปสู้กับทั้งคู่อีกทีชนะ กับเตือนสติทั้งคู่ พอภารกิจสำเร็จ กับไล่พวกกาโต้ไป
เข้าร่วมสอบจูนิน สอบรอบแรก คือสอบข้อเขียน ตนพูดเตือนสติผู้เข้าสอบ กับส่งกระดาษเปล่าไป จนสอบผ่าน รอบสอง เข้าโซนอันตรายชิงคัมภีร์คู่แข่ง กับเอาชีวิตรอด ใน 5 วัน เข้าสนามสอบ ถูกโอโรจิมารุที่แฝงตัวมาผนึกเพิ่ม จึงใช้จักระ 9 หางไม่ได้ รอบ 3 สู้ชนะคิบะ ช่วงพักก่อนรอบตัดสิน คาคาชิให้เอบิสึช่วยฝึกเดินบนน้ำ แต่เอบิสึถูกจิไรยะทำร้าย ตนขอร้องให้จิไรยะมาฝึกแทน กับฝึกใช้จักระ 9 หางเรียกสัตว์อัญเชิญ แต่ไม่คืบหน้า จึงถูกจิไรยะผักตกเหวจนใช้จักระ 9 หาง อัญเชิญกามะบุนตะจ้าวแห่งกบมาได้ บุนตะที่ตอนแรกไม่เชื่อ พอเห็นชื่อในคัมภีร์ทำสัญญา จึงพาไปส่งโรงพยาบาล ในรอบตัดสิน สู้ชนะเนจิ แต่การสอบต้องยุติลง เพราะนินจาซึนะบุกมา จึงร่วมทีมกับซากุระ ชิกามารุพาตัวซาสึเกะที่ไล่ตามกาอาระกลับมา ชิกามารุเป็นนกต่อล่อนินจาโอโตะตนเข้าใจความรูสึกของกาอาระจึงสู้กันจนชนะ กับบอกลา
จากนั้นร่วมเดินทางกับจิไรยะตามหาซึนาเดะ ถูกแสงอุษาที่มีอิทาจิพี่ชายของซาสึเกะไล่ล่า ซาสึเกะตามมา สู้แพ้ง่ายๆ จิไรยะกลับมาช่วย จนอิทาจิกับคิซาเมะหนีไป ตนรับฝึกกระสุนวงจักร กับตามหาซึนาเดะจนพบ แต่ซึนาเดะไม่ยอมกลับ จึงสู้โอโรจิมารุกับคาบูโตะ จิไรยะเรียกบุนตะไม่ได้ เพราะถูกยาของซึนาเดะ ตนก็หมดแรง จึงสู้กับคาบูโตะจนใช้กระสุนวงจักรสำเร็จแต่สลบไป 3 นินจาในตำนานสู้กันผลคือโอโรจิมารุแพ้กับหนีไป พอตนหายดีก็กลับโคโนฮะ ซึนาเดะเป็นโฮคาเงะรุ่นที่ 5 กับรักษาทุกคน ทางซาสึเกะที่เจ็บใจจึงสู้กับนารูโตะจนคาคาชิห้ามไว้ทัน วันต่อมาซาสึเกะกับนินจาโอโตะเดินทางไปหมู่บ้านโอโตะ ตน เนจิ คิบะ โจจิทั้ง 4 เข้าทีมของชิกามารุเพื่อพาซาซึเกะกลับมา โดยลีตามไป กับนินจาซึนะที่ตามมาช่วย ตนจึงสู้กับซาสึเกะที่หุบผาสิ้นสุดจนแพ้ ซาสึเกะก็ไปต่อ
พอฟื้นจิไรยะบอกว่าอีก 3 ปี แสงอุษาจะกลับมา ตนจึงออกจากหมู่บ้านไปฝึกฝน
เวลาผ่านไป 2 ปีครึ่ง ตอนกลับมา รับภารกิจไปหมู่บ้านซึนะ ช่วยกาอาระ(คาเสะคาเงะ รุ่นที่ 5) จากแสงอุษา แต่กาอาระก็ตาย ย่าโจสละชีวิตตัวเองย้ายชีวิตคืนชีพกาอาระ แต่คาคาชิเจ็บหนักจึงพักฟื้น ตนกับซากุระ ร่วมทีมซาอิกับยามาโตะ ไปหาสปายของซาโซริเพื่อหาเบาะแสซาสึเกะ กัดกับซาอิตลอด แต่ก็เตือนสติ กับพบซาสึกเกะที่ปฏิเสธกับจากไป
ตนรับฝึกวิชาแปลงคุณสมบัติธาตุกับเพิ่งรู้วิธีใช้คาถาแยกเงาลดเวลาฝึก จึงรวมทีม 7 กับ ทีม 10 ทำภารกิจจัดการแสงอุษา ฮิดันกับคาคุสึจนสำเร็จ แต่ตนบาดเจ็บจนแขกหัก เพราะคาถาอันตรายเกินไปจึงพักฟื้น
พอหายดีได้รับรายงานว่าซาสึเกะฆ่าโอโรจิมารุสร้างทีมฆ่าอิทาจิ ทีม 7 กับ 8 ออกตามหาซาสึเกะ พบกับอิทาจิที่มาเตือนเกี่ยวกับซาสึเกะกับมอบของบางอย่างให้ พวกตนถูกโทบิถ่วงเวลา พอรู้ว่าซาสึเกะฆ่าอิทาจิ ก็ยุติภารกิจกลับหมู่บ้าน
พอได้รับรายงานว่าจิไรยะตาย ก็เสียใจ จึงไปฝึกวิชาเซียนที่หุบเขาเบียโบคุ พอเพนหัวหน้าแสงอุษามาบุกโคโนฮะ ตนกลับมาสู้ เพน 6 คน ชนะ 5 คน จนเผลอใช้พลังของ 9 หางจนคลุ้มคลั่ง จึงได้คุยกับโฮคาเงะรุ่นที่ 4 จนได้รู้ว่าเป็นพ่อลูกกัน กับได้รู้ความจริงว่าโทบิคือตัวการ ถูกซ่อมผนึก จึงสู้ชนะเพน จากนั้นไปหาตัวจริงจึงได้คุยกัน ตนได้ฟังอดีตนางาโตะที่ดันโซคือต้นเหตุ ตนจึงเตือนสติ จนนางาโตะคืนชีพนินจาโคโนฮะทุกคน ตนคือวีรบุรุษของโคโนฮะ กับเรื่องตนคือลูกของโฮคาเงะรุ่นที่ 4 ถูกเปิดเผยต่อสื่อ
ช่วงใกล้งานประชุม 5 คาเงะ ตน คาคาชิ ยามาโตะ ทั้ง 3 ไปหาไรคาเงะขอร้องไม่ให้ฆ่าซาสึเกะแต่ล้มเหลว ช่วงก่อนกลับหมู่บ้าน โทบิมาแฉอิทาจิ กับบอกเรื่องมรดกของเซียน 6 วิถี ก่อนจากไป ซากุระ พา คิบะ ซาอิ ลี มาหาเพื่อบอกชอบตน ตนไม่เชื่อ ซาอิจึงส่งร่างแยกมาบอกว่าทำภารกิจฆ่าซาสึเกะ ตนจึงแกล้งสลบ แอบตามคาคาชิที่คิดไปห้ามซากุระ พอทีม 7 รวมตัว จึงคุยกันกับเตือนสติ แต่ซาสึเกะไม่สน จึงกลับหมู่บ้านพาคารินไปสอบปากคำ
ตนถูกพาตัวไปนอกหมู่บ้านเพื่อฝึกกับคิลเลอร์บีเพื่อควบคุม 9 หาง ตอนแรกชนะด้านชั่วร้ายของตัวเอง กับสู้ 9 หางในตัว ชิงจักระมาจนถูกคุชินะเตือนสติ จนรู้ว่าเป็นแม่ จึงคุยกันเรื่องอดีตการพบเจอของพ่อแม่ กับอดีตตอนเกิดของตน จึงบอกลา ตนลองใช้จักระครั้งแรกก็สัมผัสได้ว่าคิซาเมะอยู่ในนี้ คิซาเมะคิดหนีก็ถูกไกจัดการ คิซาเมะฆ่าตัวตายเพื่อปกปิดข้อมูลแสงอุษา กับนำข้อมูลพันธมิตรไปให้โทบิสำเร็จ
ตนฝึกควบคุมสมดุลได้ กับแปลงร่างเป็นสัตว์หางกับใช้กระสุนพลังสัตว์หาง แต่ไม่คืบหน้า แต่ก็ประยุกษ์ท่าต่างๆ ได้ฟังถึงความเสี่ยงของโหมดสัตว์หาง
พอสงครามผ่านไป 1 วัน ตนก็สงสัยข้างนอก จนรู้เรื่องสงคราม ตนกับบีจึงเข้าร่วมสงคราม ซึนาเดะกับเอ(ไรคาเงะ) มาลองใจกับยอมให้ทั้ง 2 ไป ตนส่งร่างแยกเงาไปทุกสนามรบเพื่อจัดการกองทัพเซ็ตสึสีขาวที่แฝงตัวเป็นนินจา กับสู้เหล่าศพนินจา โดยตัวจริงร่วมมือกับบีสู้กับอิทาจิกับนางาโตะถามเรื่องอิทาจิกับบอกเรื่องซาสึเกะ อิทาจิยืนยันความจริง โดยอิทาจิคลายการควบคุมเพราะใส่เนตรชิซุยไว้ในอีกากับซ่อนไว้กับตน ทั้ง 3 ร่วมมือจัดการกับผนึกนางาโตะลงได้ ตนถูกอิทาจิเตือนสติถึงการเป็นโฮคาเงะกับบอกลา เพื่อขอตัวไปหาคาบูโตะให้คลายคาถา เพราะอิทาจิเหมาะกับหน้าที่นี้มากที่สุด
พอร่างแยกสู้กับมาดาระตัวจริงที่เป็นศพ จน 5 คาเงะปัจจุบันก็อาสาจะสู้เอง ตัวจริงพอรู้ก็ร่วมมือกับบีสู้กับโทบิทีมีศพพลังสถิตร่าง โดยคาคาชิกับไกมาสมทบจนจัดการ 6 พลังสถิตร่างลงได้ ได้รู้ว่าสัตว์หางมีชื่อกับได้จักระบางส่วนของสัตว์หางมา กับได้คุยกับ 9 หางได้รู้ว่า 9 หางมีชื่อว่าคุรามะ กับจนเข้าใจกัน จึงสู้กับโทบิที่เรียกเทวรูปมารนอกรีตมา
พอตกค่ำ อิทาจิคลายคาถาได้ โทบิได้คืนชีพ 10 หาง ทั้ง 4 ร่วมมือกันทำลายหน้ากากจนรู้ว่าโทบิคือโอบิโตะ มาดาระได้ปรากฏตัวขึ้น ทางพันธมิตรนินจาก็ตามมาสมทบ จึงเกิดการต่อสู้กัน หน่วยข่าวกรองของพันธมิตรเสียชีวิต ตนเห็นเนจิตาย กับถูกฮินาตะเตือนสติ ตนจึงใช้วิธีส่งผ่านจักระผ่านการสัมผัสจนชำนาญเพื่อเพิ่มพลังให้พันธมิตร ทางซาสึเกะ ที่นำจูโกะ กับ 4 โฮคาเงะมาช่วยร่วมมือกันไล่ต้อน 10 หาง โอบิโตะที่แพ้คาคาชิจึงเป็นพลังสถิตร่างของ 10 หาง ตนกับซาสึเกะร่วมมือกัน สู้จนชนะ ดึงสัตว์หางออกมาได้ แต่มาดาระก็คืนชีพ สัตว์หางถูกชิงไป กับตนถูกดึงคุรามะออกจากร่าง จนใกล้ตาย แต่โอบิโตะที่ถูกเซ็ตสึสีดำที่มีครึ่งของคุรามะสิง ได้ชิงจักระบางส่วน 1 กับ 8 หาง จากมาดาระ มอบให้ตน
ตนที่รอดตายได้พูดคุยกับเซียน 6 วิถี ผ่านจิตใต้สำนึก จึงได้รับพลังหยางมา จึงได้ร่วมมือกับซาสึเกะ ที่มีพลังหยิน ซึ่งทั้งคู่ ไล่ต้อนมาดาระ พอคางูยะคืนชีพ ทั้งคู่ได้ฟังอดีตของคางูยะจากเซ็ตสึสีดำ ทีม 7 ร่วมมือกันผนึกคางูยะสำเร็จ กับผนึกเซ็ตสึสีดำไปด้วย ถูกเซียน 6 วิถีที่เรียกวิญญาณเหล่าอดีตคาเงะใช้คาถาอัญเชิญมนุษย์เรียกทีม 7 กลับมา ตนบอกลากับพ่ออีกครั้ง
พอทราบว่าซาสึเกะคิดฆ่า 5 คาเงะปัจจุบัน เพื่อก่อรัฐประหาร ตนจึงล่อไปที่หุบผาสิ้นสุด สู้กันอีกครั้ง เพื่อท้าชิงตำแหน่งโฮคาเงะ ผลคือเสมอ แขนข้างถนัดของทั้งคู่ถูกทำลาย(นารูโตะแขนขวา และ ซาสึเกะแขนซ้าย) ตนเตือนสติจนซาสึเกะยอมรับกับขอยอมแพ้ แพ้ ซากุระจึงมารักษาทั้งคู่ จากนั้นจึงประสานอิน”ชวด”เพื่อคลายคาถาอ่านจันทราไร้ขอบเขต หลังจากสิ้นสุดสงคราม ตนได้บอกลาซาสึเกะที่ออกเดินทางเพื่อชดใช้ความผิด และปกป้องหมู่บ้านในเงามืด ส่วนตนถูกเลื่อนขั้นเป็นจูนิน ถูกซึนาเดะรักษาปลูกถ่ายเซลล์ของฮาชิรามะสร้างแขนเทียม หลายเดือนต่อมานารูโตะเลื่อนขั้นเป็นโจนินตามลำดับโดยไม่ต้องสอบจูนิน
หลายปีผ่านไป ได้รักกับฮินาตะ จนได้แต่งงาน มีลูกด้วยกัน 2 คน คือ โบรูโตะ กับ ฮิมาวาริ ไม่กี่ปีต่อมา เลื่อนขั้นเป็นโฮคาเงะรุ่นที่ 7 ต่อจาก ฮาตาเกะ คาคาชิ
หลังจากอนิเมะ Naruto The Last Movie เป็นต้นนารูโตะได้แต่วุ่นวายกับงานโฮคาเงะ ถึงกับต้องส่งร่างแยกเงาไปช่วยงานในหมู่บ้านก็มี ซึ่งไม่ค่อยมีเวลากลับบ้านมาดูแลลูก แตกต่างจาก นินจาคนอื่นๆในหมู่บ้าน(ยกเว้นซาสึเกะ) นารูโตะรักฮินาตะพอๆกับที่ตนเคยชอบซากุระและไม่เคยมีเรื่องทะเลาะกันเลย ซึ่งฮินาตะก็เข้าใจและอยู่ข้างนารูโตะตลอดมา นารูโตะเคยบอกกับลูกชายคนโตของเขา อุซึมากิ โบรูโตะ ว่าพ่อเป็นโฮคาเงะที่ต้องดูแลทุกคนในหมู่บ้านพ่อจึงไม่สามารถเป็นพ่อให้กับลูกคนเดียวได้ จึงทำให้โบรูโตะทำตัวเหมือนนารูโตะสมัยเด็ก เรียกร้องความสนใจจากผู้คนรอบข้าง ขาดความรักความอบอุ่นจากผู้เป็นพ่อ แต่ได้ซาสึเกะช่วยให้โบรูโตะเข้าใจในตัวพ่อของเขามากขึ้น
จักระจิ้งจอกเก้าหางโดยย่อ
ในโหมดจักระเก้าหางนั้นในร่างนี้นารูโตะจะมีพลังและความเร็วเพิ่มขึ้นเป็นอย่างมากแต่กินจักระเป็นอย่างมากทำให้ใช้ได้ไม่นานมากแต่หลังจากได้คุรามะมาเป็นพรรคพวกทำให้กลายเป็นโหมดสัตว์หาง โดยสามารถใช้พลังของสัตว์หางได้สมบูรณ์แบบและสามารถใช้พลังของสัตว์หางได้ 100% โดยที่ไม่มีผลเสียใดๆ เหมือนกับโหมดจักระเก้าหางที่ใช้พลังของเก้าหางแค่บางส่วน
พลังแห่งเซียน
เนื่องจากนารูโตะนั้นเป็นคนที่ตรงกับคุณสมบัติในการฝึกฝนพลังแห่งเซียน ทำให้เขาสามารถเรียนรู้การเข้าถึง "โหมดเซียน" เพื่อใช้วิชาเซียนได้อย่างสมบูรณ์กว่านินจารุ่นก่อน ๆ ทั้งจิไรยะ หรือแม้แต่มินาโตะผู้เป็นพ่อเองก็ตาม
โดยหลักการของพลังเซียนหรือวิชาเซียน(เซ็นจุทสึ) นั้นคือการดึงพลังงานจากธรรมชาติที่ไหลเวียนอยู่ทุกหนทุกแห่งในโลก มาหลอมรวมเข้ากับพลังทางจิตกับพลังทางกาย ที่ซึ่งเป็นองค์ประกอบหลักของจักระ ซึ่งเมื่อสามารถควบคุมสมดุลของพลังทั้ง 3 (พลังงานจิต พลังงานกายภาพ และพลังงานธรรมชาติ) ได้แล้วจะเกิดเป็นจักระรูปแบบใหม่ที่ทรงพลังยิ่งกว่าเดิมขึ้นมาซึ่งเรียกว่าจักระวิชาเซียน ที่จะเสริมประสิทธิภาพในการใช้วิชาต่าง ๆ ได้ดียิ่งขึ้น และทำให้ร่างกายมีประสาทสัมผัส การฟื้นฟู รวมทั้งปฏิกิริยาตอบสนองดีเยี่ยม เนื่องจากมีพลังจากภายนอกช่วยเสริม
การประยุกต์พลังแห่งเซียนกับพลังแห่งสัตว์หาง
ในช่วงเวลาที่นารูโตะได้ทำการต่อสู้กับโอบิโตะที่อยู่ในสถานะของพลังสถิตร่างสิบหางซึ่งเป็นตัวตนของพลังงานธรรมชาติอันมหาศาล คุรามะได้แนะนำนารูโตะให้ใช้โหมดจักระของตนควบคู่กับโหมดเซียน ที่จะทำให้สามารถต่อสู้กับโอบิโตะ และสร้างความเสียหายให้กับ "ลูกแก้วแสวงสัจธรรม" ที่สร้างมาจากวิชาเซียนหกวิถีของโอบิโตะ ซึ่งจะมีความสามารถในการหักล้างวิชานินจาทุกชนิดยกเว้นเพียงแต่วิชาเซียนที่หากทรงพลังมากพอก็อาจสร้างความเสียหายได้โดยไม่ถูกหักล้าง
ซึ่งเมื่อนารูโตะอยู่ในโหมดจักระคุรามะในรูปแบบที่สมบูรณ์ เขาสามารถที่จะดูดซับพลังงานธรรมชาติในการใช้โหมดเซียนได้เร็วยิ่งขึ้น และทำให้วิชาเซียนมีความแข็งแกร่งมากขึ้นเมื่อเอามาผสานกับจักระอันมหาศาลของคุรามะ
พลังแห่งเซียนหกวิถี
เนื่องจากนารูโตะเป็นร่างเกิดใหม่ของโอซึซึกิ อาชูร่า ผู้ที่มีพลังทางร่างกายแห่งเซียนหกวิถี เมื่อนารูโตะได้รับสืบทอดพลังจากจิตวิญญาณของโอซึซึกิ ฮาโกโรโมะ หรือเซียนหกวิถีพร้อมกับตราผนึกหยาง นารูโตะจึงสามารถปลุกพลังเซียนรูปแบบใหม่ขึ้นมาได้ เรียกว่า "โหมดเซียนหกวิถี" ซึ่งสามารถที่จะใช้วิชาเซียนหกวิถี(ริคุโดเซ็นจุทสึ) ได้เหมือนกับโอบิโตะหรือมาดาระเมื่อเป็นพลังสถิตร่างของสิบหาง
การปรากฏตัวในสื่ออื่น
อุซึมากิ นารูโตะ ยังได้ปรากฏตัวในเกมต่อสู้ข้ามฝั่ง ซึ่งนารูโตะได้เผชิญกับตัวละครจากมังงะเรื่องอื่น เกมเหล่านี้ประกอบด้วย แบทเทิลสเตเดียม ดี. โอ. เอ็น., จัมพ์ซูเปอร์สตาร์ส และจัมพ์อัลติเมทสตาร์ส
นอกจากนี้ ยังมีตัวละคร "ซูโมมากิ รารูโตะ" ในเว็บคอมิกของสเปนเรื่อง รารูโตะ ที่ล้อเลียนนารูโตะอีกด้วย
การตอบรับ
ในทุกการสำรวจความนิยมของ โชเน็งจัมป์รายสัปดาห์ ได้จัดอันดับให้นารูโตะอยู่ในระดับท็อปไฟว์ และในช่วงต้น ค.ศ. 2012 ได้อยู่ในอันดับหนึ่งเป็นครั้งที่สอง ใน ค.ศ. 2006 นารูโตะสูญเสียสถานะท็อปทูให้แก่เดอิดาระ, คาคาชิ และซาสึเกะจากผลสำรวจของนิตยสารครั้งที่หก ในโพลปี ค.ศ. 2011 นารูโตะได้ขึ้นมาอยู่ในอันดับที่หนึ่งอีกครั้ง และมีสินค้าที่สร้างขึ้นจากนารูโตะ ได้แก่ พวงกุญแจ และแอ็คชั่นฟิกเกอร์
พรีเมียร์ลีก ฤดูกาล 2021–22
พรีเมียร์ลีก ฤดูกาล 2021–22 เป็นการแข่งขันฤดูกาลที่ 30 ของพรีเมียร์ลีก นับตั้งแต่เริ่มจัดการแข่งขันครั้งแรกในปี ค.ศ. 1992 และเป็นฤดูกาลที่สามที่ใช้ระบบผู้ช่วยผู้ตัดสินวิดีโอ (วีเออาร์) วันที่เริ่มต้นและสิ้นสุดของฤดูกาลการแข่งขันประกาศเมื่อวันที่ 25 มีนาคม ค.ศ. 2021 และตารางการแข่งขันประกาศเมื่อวันที่ 16 มิถุนายน ค.ศ. 2021
แมนเชสเตอร์ซิตี คือทีมที่ป้องกันแชมป์ในฤดูกาลนี้ หลังพวกเขาชนะเลิศพรีเมียร์ลีกสมัยที่ห้าในฤดูกาลที่แล้ว
ฤดูกาลนี้เห็นการกลับมาของการให้ผู้ชมเข้ามาชมในสนามเต็มความจุ หลังในช่วงท้ายฤดูกาล 2019–20 และทั้งฤดูกาล 2020–21 จัดการแข่งขันโดยให้ผู้ชมเข้าชมอย่างจำกัดหรือไม่มีผู้ชมเลย เนื่องจากข้อจำกัดที่เกิดจากการระบาดทั่วของโควิด-19 ในสหราชอาณาจักร ฤดูกาลนี้เป็นฤดูกาลที่สองที่มีการพักช่วงกลางฤดูกาล โดยไม่มีการแข่งขันพรีเมียร์ลีกระหว่างวันที่ 23 มกราคม ถึง 7 กุมภาพันธ์ ค.ศ. 2022
ในเดือนธันวาคม ค.ศ. 2021 มีการแข่งขันหลายนัดถูกเลื่อนออกไป เนื่องจากเกิดการระบาดทั่วของโควิด-19 ในหลายสโมสร โดยแต่ละสโมสรเรียกร้องให้ลีกหยุดการแข่งขันจนถึงปี ค.ศ. 2022 หลังการประชุมเมื่อวันที่ 20 ธันวาคมระหว่าง 20 สโมสรในพรีเมียร์ลีก ได้มีการตัดสินใจที่จะทำให้การแข่งขันดังกล่าวสำเร็จในช่วงคริสต์มาส "ซึ่งจะทำได้อย่างปลอดภัย" สโมสรต่าง ๆ ได้รับคำแนะนำว่าหากมีผู้เล่นพร้อมทั้งหมด 13 คน รวมถึงผู้รักษาประตูด้วย พวกเขาควรจะทำการแข่งขันให้สำเร็จ
สรุป
แมนเชสเตอร์ซิตี เป็นแชมป์เก่า โดยคว้าแชมป์พรีเมียร์ลีกสมัยที่ 5 ในฤดูกาลที่แล้ว
ฤดูกาลนี้เห็นการกลับมาของผู้ชมเต็มสนาม หลังจากผู้ชม 1/3 ในฤดูกาล 2019-20 และผู้ชมเต็มสนามในฤดูกาล 2020-21 ฤดูกาลนี้เป็นฤดูกาลที่สองที่มีช่วงพักฤดูหนาว โดยไม่มีการแข่งขันในพรีเมียร์ลีกระหว่างวันที่ 23 มกราคมถึง 7 กุมภาพันธ์ ค.ศ. 2022
การต่อสู้เพื่อตำแหน่งจ่าฝูง
การแข่งขันช่วงแรกเป็นการแข่งขันระหว่างลิเวอร์พูล แมนเชสเตอร์ซิตี และเชลซี ซึ่งห่างกันสองแต้มในต้นเดือนธันวาคม ในเดือนธันวาคม เชลซีเป็นผู้นำหลังจากพ่ายแพ้เพียงนัดเดียวจาก 14 นัด จนกระทั่งความพ่ายแพ้อย่างช็อคกับเวสต์แฮมยูไนเต็ดทำให้ซิตีได้เปรียบ ชัยชนะต่อเนื่องกัน 12 นัด จบลงด้วยชัยชนะของแมนเชสเตอร์ ซิตี้ เหนือเชลซีซึ่งทำให้ความหวังในการคว้าแชมป์ของพวกเขาจบลง ทำให้แมนฯ ซิตี ขึ้นนำ 13 แต้มภายในเดือนมกราคม (แม้ว่าลิเวอร์พูลจะมีสองเกมในมือเนื่องจากการเลื่อนการแข่งขันจากสถานการณ์โควิด-19) จากนั้นลิเวอร์พูลก็เก็บชัยชนะ 10 เกมรวด รวมทั้งสองเกมในมือ เพื่อลดช่องว่างกับซิตีให้เหลือเพียงแต้มเดียวก่อนการเจอกันที่ เอทิฮัด สเตเดียม ในวันอาทิตย์ที่ 10 เมษายน ผลเสมอ 2-2 ทำให้ซิตียังคงนำไปจนถึงสัปดาห์สุดท้ายของฤดูกาล
การเข้าซื้อกิจการของนิวคาสเซิล
ในวันพุธที่ 7 ตุลาคม กองทุนเพื่อการลงทุนสาธารณะ ของซาอุดีอาระเบียได้ซื้อหุ้น 80% เสร็จสิ้นการเข้าซื้อกิจการนิวคาสเซิลยูไนเต็ดมูลค่า 300 ล้านปอนด์ ซึ่งเป็นการสิ้นสุดการถือครองสโมสร 14 ปีของไมค์ แอชลีย์ ในวันจันทร์ที่ 12 ตุลาคม ค.ศ. 2021 มีการประชุมฉุกเฉินโดยอีก 19 สโมสรในพรีเมียร์ลีก ซึ่งพวกเขาแสดงความโกรธเคืองต่อการตัดสินใจของลีกในการอนุมัติการเทคโอเวอร์ นิวคาสเซิลยูไนเต็ดเป็นสโมสรเดียวในพรีเมียร์ลีกที่ถูกกีดกันไม่ให้เข้าร่วมการประชุม ในวันพฤหัสบดีที่ 18 พฤศจิกายน ค.ศ. 2021 สโมสรในพรีเมียร์ลีกได้ลงคะแนนให้ควบคุมอำนาจทางการเงินของพรีเมียร์ลีกเพื่อจำกัดอำนาจการใช้จ่ายของนิวคาสเซิลยูไนเต็ด
ในช่วงเวลาการเข้าซื้อกิจการ นิวคาสเซิลอยู่ในอันดับที่ 19 โดยไม่ชนะใครจาก 7 เกมแรกของพวกเขา เจ้าของคนใหม่ปลด สตีฟ บรูซ และจ้าง เอ็ดดี ฮาว ในขณะที่นิวคาสเซิ่ลไม่ชนะการแข่งขันจนกระทั่งนัดที่ 15 ฟอร์มของพวกเขาดีขึ้นอย่างมากหลังจากการเซ็นสัญญากับนักเตะ 5 คนในตลาดซื้อขายนักเตะเดือนมกราคมคือ ซื้อ คีแรน ทริปเปียร์ จาก อัตเลติโกมาดริด ยืม แมตต์ ทาร์เก็ตต์ จาก แอสตันวิลลา (ก่อนจะซื้อขาดเมื่อจบฤดูกาลด้วยราคา 15 ล้านปอนด์) ซื้อ แดน เบิร์น จาก ไบรตันแอนด์โฮฟอัลเบียน ซื้อ คริส วูด จาก เบิร์นลีย์ และซื้อ บรูนู กีมาไรส์ จาก โอลิมปิกลียง ชัยชนะ 12 นัดจาก 18 นัดสุดท้ายของฤดูกาลทำให้พวกเขาจบในอันดับที่ 11
แฮท-ทริคส์
4 ผู้เล่นที่ทำคนเดียว 4 ประตู (H) – ทีมเหย้า (A) – ทีมเยือน
เจ้าชายคาร์ลแห่งไลนิงเงิน
เจ้าชายคาร์ลแห่งไลนิงเงิน (His Serene Highness Prince Karl of Leiningen) ประสูติเมื่อวันที่ 2 มกราคม 2471 เป็นพระโอรสของ คาร์ล เจ้าชายแห่งไลนิงเงิน และ แกรนด์ดัชเชสมาเรีย คิริลรอฟนาแห่งรัสเซีย ทรงเป็นพระนัดดาใน เจ้าหญิงวิกตอเรีย เมลิตา แห่งซัคเซิน-โคบวร์คและโกทา ทำให้ทรงเป็นพระปนัดดาใน เจ้าชายอัลเฟรด ดยุกแห่งซัคเซิน-โคบวร์คและโกทา เมื่อพระองค์ทรงเจริญวัย พระองค์ทรงประกอบอาชีพในปารีส และได้ย้ายมาประกอบอาชีพในโตรอนโต
พระองค์ทรงเสกสมรสกับ เจ้าหญิงมารี หลุยส์แห่งบัลแกเรีย พระราชธิดาใน พระเจ้าซาร์บอริสที่ 3 แห่งบัลแกเรีย อย่างเป็นทางการในวันที่ 14 กุมภาพันธ์ พ.ศ. 2500 ที่อมอร์บาช และอภิเษกตามศาสนพิธีในวันที่ 20 กุมภาพันธ์ พ.ศ. 2500 ที่ คานส์ ทั้ง 2 พระองค์มีพระโอรส 2 พระองค์ ได้แก่
การเสกสมรสของทั้ง 2 ไม่มีความสุขมากนัก ก่อนจะทรงหย่าขาดจากกันในวันที่ 14 กุมภาพันธ์ 2511
กีฬารักบี้ยูเนียนในโอลิมปิกฤดูร้อน
กีฬารักบี้ยูเนียนในโอลิมปิกฤดูร้อน เป็นกีฬาชิงเหรียญรางวัลของประเภทชายในกีฬาโอลิมปิกฤดูร้อนสมัยใหม่ โดยจัดแข่งขัน 4 ครั้งในการแข่งขัน 7 ครั้งแรก กีฬาดังกล่าวเปิดตัวครั้งแรกในปารีส 1900 ที่ประเทศเจ้าภาพชนะเหรียญทอง ต่อมาได้มีการนำเสนอในการแข่งขันที่ลอนดอน 1908 แอนต์เวิร์ป 1920 และ ปารีส 1924
ไม่นานหลังจากการแข่งขันในปี ค.ศ. 1924 คณะกรรมการโอลิมปิกสากล (IOC) ได้ยกเลิกรักบี้ยูเนียนเป็นกีฬาโอลิมปิก ตั้งแต่นั้นมาก็มีความพยายามมากมายที่จะนำกีฬานี้กลับคืนสู่โปรแกรมโอลิมปิก ในเดือนตุลาคม พ.ศ. 2552 ไอโอซีได้ลงมติในการประชุมที่โคเปนเฮเกนเพื่อรวมกีฬารักบี้ 7 คนในโอลิมปิกฤดูร้อน 2016 ที่เมืองริโอเดจาเนโร รายการนี้เปิดตัวในเป็นกีฬาโอลิมปิกที่โอลิมปิกเยาวชนฤดูร้อน 2014
ตารางสรุปเหรียญรางวัล
ปรับปรุง: โอลิมปิกฤดูร้อน 1924
จักรพรรดิโกะ-โคมัตสึ
จักรพรรดิโกะ-โคมัตสึ (後小松天皇 (Go-Komatsu-tennō)) เป็น จักรพรรดิองค์ที่ 100 แห่ง ราชวงศ์ญี่ปุ่น ตามธรรมเนียมการสืบราชสันตติวงศ์ และเป็นจักรพรรดิองค์ที่ 6 และองค์สุดท้ายของ ราชสำนักเหนือ